Súradnice: 42°39′32″S 27°43′40″V﻿ / ﻿42,65889°S 27,72778°V﻿ / 42.65889; 27.72778

**Veterné mlyny** (bulh. Вятърни мелници – Vjatărni melnici) predstavujú dvojicu veterných mlynov z obdobia okupácie Osmanskou ríšou nachádzajúce sa v historickej časti mesta Nesebar v juhovýchodnom Bulharsku. Stavby májú priznaný štatút kultúrnej pamiatky a predovšetkým mlyn nachádzajúci sa na moste spájajúcom novú a starú časť Nesebaru je jedným zo symbolov mesta. Sú súčasťou Architektonicko-historickej rezervácie Nesebar.

Veterný mlyn na moste spájajúcom starú a novú časť Nesebaru
-----------------------------------------------------------

Budova veterného mlynu sa nachádza na moste, ktorý spája polostrov na ktorom leží staré mesto Nesebaru s jeho novou časťou.

Veterný mlyn bol postavený v období, keď bolo dnešné Bulharsko okupované Osmanskou ríšou, ale presný čas výstavby nie je známy.

Korpus budovy je postavený v pravideĺnom cylindrickom tvare pričom jeho steny sú postavené z kamenných tehál a do budovy vedú kamenné dvere. Samotný korpus je obložený drevenou konštrukciou s vysoko kvalitného dreva. Predpokladá sa že korpus budovy je pozostatok chrámu z byzantských čias.

Budova je trojposchodová, pričom na druhé poschodie vedie z prvého masívne schodisko z dubových trámov. Prvé poschodie budovy bolo využívané ako sklad. Druhé poschodie budovy bolo využívané ako obytná časť. V stene je umiestnené ohnisko s komínom, ktorý prechádza celou budovou. Tretie poschodie bol pracovný priestor, kde sa až do dnešných dní zachovali originálne mlynské kamene a skelet mlynského mechanizmu, ktorý je ale poškodený.

Veterný mlyn je obľúbenou a hojne navštevovanou pamiatkou. Okolie je upravené a nachádza sa tam niekoľko lavičiek na oddych.

Veterný mlyn pri bazilike svätej Bohorodičky Eleusy
---------------------------------------------------

Tento veterný mlyn sa nachádza na severnom okraji polostrova na ktorom sa nachádza historická časť Nesebaru, blízko od brehu mora a v bezprostrednej blízkosti ďalšej významnej pamiatky – baziliky svätej Bohorodičky Eleusy zo 6. storočia. Z tohto veterného mlynu sa však zachovalo len torzo budovy.

Zaujímavosť
-----------

* Na území Nesebaru sa nachádza ešte jeden v súčasnej dobe zreštaurovaný veterný mlyn, pôvodne z obdobia osmanskej nadvlády. Tento sa však nachádza mimo historického centra mesta v jeho novej časti medzi budovami hotelového komplexu.

Galéria
-------

* Veterný mlyn na moste spájajúcom starú a novú časť Nesebaru – detail vrchnej časti západnej fasádyVeterný mlyn na moste spájajúcom starú a novú časť Nesebaru – detail vrchnej časti západnej fasády
* Veterný mlyn na moste spájajúcom starú a novú časť Nesebaru – celkový pohľad zo severovýchoduVeterný mlyn na moste spájajúcom starú a novú časť Nesebaru – celkový pohľad zo severovýchodu
* Veterný mlyn na moste spájajúcom starú a novú časť Nesebaru – celkový pohľad z východuVeterný mlyn na moste spájajúcom starú a novú časť Nesebaru – celkový pohľad z východu
* Torzo veterného mlynu pri bazilike svätej Bohorodičky Eleusy – pohľad z východuTorzo veterného mlynu pri bazilike svätej Bohorodičky Eleusy – pohľad z východu
* Torzo veterného mlynu pri bazilike svätej Bohorodičky Eleusy – pohľad zo severuTorzo veterného mlynu pri bazilike svätej Bohorodičky Eleusy – pohľad zo severu
* Torzo veterného mlynu pri bazilike svätej Bohorodičky Eleusy – pohľad zo západuTorzo veterného mlynu pri bazilike svätej Bohorodičky Eleusy – pohľad zo západu
* Torzo veterného mlynu pri bazilike svätej Bohorodičky Eleusy – pohľad z juhuTorzo veterného mlynu pri bazilike svätej Bohorodičky Eleusy – pohľad z juhu

Referencie
----------

1. 1 2 3 4 5 6 7 8 9 10 11 12  KĂNČEV, Kănčo; BONEV, Bončo. България. Stará Zagora : Domino EOOD. 312 s. ISBN 9789546511706. S. 66. (bulharsky)
2. 1 2 3 4 5 6 7  opoznai.bg
3. 1 2 3 4 5 6 7 8 9 10 11 12 13  slanchev-bryag.info
4. 1 2 3 4 5 6 7 8 9 10 11 12  rezervaciq.com
5. 1 2 3 4 5 6  peika.bg
6. 1 2 3 4 5 6 7 8 9  premier-master.bg